કાલોલ તાલુકામાં વહેતી કરાડ નદી પર આવેલા કરાડ  ડેમના ઉપરવાસના વિસ્તારોમાં તાજેતરમાં થયેલા વરસાદને પગલે ડેમમાં પાણીની આવક વધતાં ડેમની ભયજનક સપાટી વટાવી હતી, અત્રે ઉલ્લેખનીય છે કે ડેમની પુર્ણક્ષમતા ૧૪૦.૦૮  મીટરે છે જે પૈકી શુક્રવારે સવારે ૫.૦૦ કલાકે ડેમની સપાટી ૧૩૯.૨૦  મીટરે સ્પર્શી હતી જેથી ડેમની ભયજનક સપાટી વટાવતા તંત્રએ  એલર્ટ આપી આગામી સમયમાં થતાં વરસાદ અને ઉપરવાસથી પાણી  આવક વધે એવા સંજોગોમાં પાણી વધવા અને છોડવાની  સંભાવનાઓ વ્યકત કરી કરાડ નદી પર આવેલા કાલોલના  અલવા, ઝીલીયા,મેંદાપુર, સાલીયાવ, મધવાસ, નેવરીયા,  જેતપુર, અલિન્દ્રા, પાધરદેવી જેવા તટીય ગામોમાં તંત્ર એ  સ્થાનિક પંચાયતોનો સંપર્ક કરી ઉપરાંત જરૃરી ગામમાં રુબરુ  સંપર્ક કરી નદીતટ પર આવનજાવન નહીં કરવા, વાહનવ્યવહાર કે  ઢોરઢાંખર નહીં લઈ જવા અને સાવધ રહેવા સંદેશો આપી એલર્ટ  કરાવામાં આવ્યા હતા.